Kamelen

Marcus Kabelo Møll Mosele (født 1993) kjent under artistnavnet Slim Kamel eller Kamelen i nyere tid, er en norsk rapper fra Bergen. 

Rapperen ble kjent da han i 2015 rømte fra politiets varetekt samtidig med at han slapp singelen «Si Ingenting».  Han undertegnet en kontrakt med rapkollektivet og plateselskapet NMG/G-Huset, og i 2017 utga han albumet Ambivalent. Han ble nominert til Spellemannprisen 2018 i klassen årets gjennombrudd med Gramostipend. Foran P3 Gull 2021 ble han nominert til klassene årets artist og årets låt for «Creme de la crème». Han vant Spellemannprisen 2021 i klassen hiphop for samlet produksjon fra 2021.

Biografi 
Han vokste opp i Bergen. Moseles ungdomsår var turbulente uten en far tilstede, og ble sendt tidlig på spesialskole for ungdom med atferdsvansker. Mosele beskriver selv sin oppvekst som fin, men med mye «tull og fanteri.»

I 2014 ble Mosele dømt til to års fengsel for to voldsepisoder, der han blant annet slo en tilfeldig forbipasserende i hodet med brostein. Mosele rømte på vei til  varetekt, men ble pågrepet av politiet under en opptreden på et utested i Bergen to måneder senere.

I 2018 stoppet politiet en konsert der Mosele opptrådte. Flere personer, deriblant Mosele, ble pågrepet. Pågripelsen skjedde etter han skal ha ropt «fuck politiet» fra scenen. Det ble blant annet funnet kokain på Mosele under hendelsen. Etter først å ha nektet et forelegg på  kroner, ble han i Kristiansand tingrett den 23. september 2020 dømt til å betale  kroner i bot og  kroner i saksomkostninger.

Diskografi

Album 
 Ambivalent (2017)
 KINGPIN SLIM (2019)
 #FRIKJENT (2021)

EP 
 Lyca (2018)

Singler 
 «Si ingenting» (2015)
 «Kjeltring» (2016)
 «Beng beng beng» (2017)
 «D e digg» (2017)
 «Lil Homie» (2018)
 «Hon e fin» (2018)
 «Lyca» (2018)
 «Vil ba vekk» (2019)
 «Ba spis» (2019)
 «TILBAKE I CITY» (2020) 
 «FERRARI» (2020)
 «Creme de la creme» (2021)
 «BAP» (med Broiler og Emma Steinbakken) (2022)
 «Fakk min X» (med Ballinciaga) (2022)

Film og TV 
I 2022 ble dokumentaren Si ingenting om artisten den mest sette dokumentarfilmen på norske kinoer. 

Samme år spilte han roller i fiksjonsseriene Verden er min og Rykter.

I 2023 stilte Kamelen som modell i NRK-programmet Portrettmesterskapet.

Referanser

Eksterne lenker 
 
 
 
 

Norske rappere
Norske sangere
Norske låtskrivere
Personer fra Bergen kommune
Vinnere av Spellemannprisen